b'\n_START_ARTICLE_\nLee Harvey Oswald\n_START_PARAGRAPH_\nLee Harvey Oswald (Slidell, Louisiana, 18. listopada 1939. - Dallas, Teksas, 24. studenog 1963.) je navodni ubojica JFK-a._NEWLINE_Optu\xc5\xbeen je da izvr\xc5\xa1io atentat na predsjednika Sjedinjenih Dr\xc5\xbeava John F. Kennedya 1963. godine u Dallasu u saveznoj dr\xc5\xbeavi Teksas. Nakon navodno po\xc4\x8dinjenog zlo\xc4\x8dina Oswald je uhi\xc4\x87en 22. studenog 1963. godine, ali je ubijen prije nego \xc5\xa1to je izveden pred sud. Lee Harvey Oswald ro\xc4\x91en je u New Orelansu u ameri\xc4\x8dkoj saveznoj dr\xc5\xbeavi Louisiani, dva mjeseca nakon smrti svoga oca. Kao dijete Oswald je \xc4\x8desto zapadao u nevolje, jer je prema tvrdnji psihijatra bio emocionalno poreme\xc4\x87ena osoba. Oswald je izba\xc4\x8den iz \xc5\xa1kole i u dobi od 17 godina pridru\xc5\xbeio se Marinskom Korpusu Sjedinjenih Dr\xc5\xbeava. Nakon toga je prebjegao u SSSR gdje je zatra\xc5\xbeio dr\xc5\xbeavljanstvo ali je odbijen._NEWLINE_Godine 1962. vratio se u Sjedinjene Ameri\xc4\x8dke Dr\xc5\xbeave sa suprugom Marinom, ro\xc4\x91enom sovjetskom dr\xc5\xbeavljankom i njihovom k\xc4\x87erkom. U lipnju 1962. Oswaldovi se sele u Forth Worth u Teksasu. U listopadu te godine Oswald se zapo\xc5\xa1ljava u Teksa\xc5\xa1kom skladi\xc5\xa1tu knjiga u Dallasu. Dana 22. studenoga 1963. godine snajperist sa \xc5\xa1estog kata spomenute zgrade ispaljuje tri hica na kolonu automobila u kojoj je bio ameri\xc4\x8dki presjednik Kennedy, pri tome smrtno raniv\xc5\xa1i Kennedya i ozljediv\xc5\xa1i guvernera Texasa Johna B. Connallya. Sat vremena kasnije Oswald je uhi\xc4\x87en u kino dvorani lokalnog kina. Oswald je tako\xc4\x91er optu\xc5\xbeen da je ubio policajca J.D. Tippita, koji je ubijen vrlo kratko nakon Kennedyeva umorstva. Dana 24. studenog, kada ga je policija vodila iz gradskog zatvora u okru\xc5\xbeni zatvor Oswalda je, pred TV kamerama, smrtno ranio Jack Ruby i to usred gomile policajaca i novinara. Ruby, vlasnik no\xc4\x87nog kluba u Dallasu, tvrdio je kako je bio izbezumljen predsjednikovim ubojstvom._NEWLINE_Kako bi istra\xc5\xbeila Kennedyevo ubojstvo osnovana je posebna komisija, predvo\xc4\x91ena predsjednikom Vrhovnog suda Earl Warrenom. Unato\xc4\x8d mnogobrojnim teorijama zavjere komisija je u svom zaklju\xc4\x8dku 1964. godine ustvrdila da je Oswald djelovao sam. Godine 1979. povjerenstvo ameri\xc4\x8dkog Kongresa priznalo je da postoji mogu\xc4\x87nost zavjere i izjavilo kako tako\xc4\x91er postoji mogu\xc4\x87nosti da je u ubojstvo umije\xc5\xa1ana jo\xc5\xa1 jedna osoba. O ovom atentatu napisano je dosta knjiga, novinskih \xc4\x8dlanaka, a snimljene su i brojne dokumentarne serije. Me\xc4\x91utim najve\xc4\x87i uspjeh postigao je igrani film JFK (glavna uloga: Kevin Costner).'